**20. AZ ALAKZATOK STÍLUSHATÁSA**

**I. Szövegelrendezés a művészi nyelvhasználatban**

- A szöveg **stílusa választás és elrendezés** eredménye, a nyelvi elemek minőségének, elrendezésének, sorrendiségének, kombinációjának egyaránt szerepe van a stílus létrejöttében.

**- A nyelvi elemek jellegzetes kapcsolódási módját, a megszokottól eltérő használatát alakzatoknak nevezzük.** Ezek egyúttal a szónoki beszédeknek is eszközei lehetnek.

**- Szerepük a szövegben a stílus élénkítése, a feszültségkeltés, illetve érzelmi-hangulati hatás**keltése. Hatásuk szembetűnőbb, ha egymással **kombinálódnak**.

- megkülönböztetünk **hangalakzatokat**, **szóalakzatokat**, **mondatalakzatokat** (nyelvtani alakzatokat) és **gondolatalakzatokat**.

- Az alakzatokat aszerint is csoportosíthatjuk, hogy **milyenfajta átalakítást végzünk a szövegben.**

Egyes alakzatok a **hozzáadás (ismétlés) műveletével** születnek.

Mások az **elhagyás** (**kihagyás) műveletének** alakzatai: idesoroljuk például a kötőszónak az elhagyását és a hiányos szerkezetű mondatok alkalmazását. Az is előfordul, hogy a szövegben

**felcseréljük**, vagy **újakra cseréljük a nyelvi elemeket (felcserélés).**

**Elkülöníthetjük**

**tehát az ismétlésen, a kihagyáson és a felcserélésen alapuló alakzatokat.**

**II. Ismétlésre épülő alakzatok (hozzáadás, bővítés)**

**1. Hangalakzatok**

- A szöveg zeneiségét a **verstani** **eszközök** segítik, ezek közül is elsősorban a **ritmus: az ütemek (hangsúlyos és hangsúlytalan szótagok) vagy a verslábakat alkotó rövid és hosszú szótagok**szabályos ismétlődése.

- A sorvégi hangzók összecsengése, a **rím** is fokozza a zeneiséget:valamilyen hangulatot kelt, összekapcsolja a rímelő szavakat jelentésben, ezáltalerősíti (módosítja) a szöveg jelentését.

- Fokozottan érvényesül a beszédhangok tartalomerősítő

szerepe a szó eleji hangok összecsengésében, az **alliterációban**: „*Száll a*

*szikra, fojt a füst, / Fő a fürdő; forr az üst”* *(Arany János: A bajusz)*.

- Azt a zenei verstani eszközt, amely a sor végén ott töri ketté a szintagmát (a mondatot), ahol ezt a természetes tagolás nem kívánná meg, **áthajlásnak vagy enjambement-nak** (ejtsd:

anzsambman) nevezzük. Megkülönböztetünk **éles** (szintagma tagjai sor végére és sor elejére kerülnek) és **tompa áthajlást** (a szintagmák egymás mellett maradnak, de a gondolat nincs lezárva írásjellel a sor végén).

 „*s ott messzebb, kint a réten, / a permeteg sötétben / borzong a*

*félreugró / nyulak nyomán a fűszál, / a nyír****ezüstös ingben / immár avarban****kószál, / s*

***holnap vidékeinken / újból****a sárga ősz jár*” *(Radnóti Miklós: A mécsvirág kinyílik)*.2

**2. Az alaki erősítés eszközei**

- A szavak és szószerkezetek szintjén az ismétlésnek két altípusát különíthetjük el: az

**alaki és a tartalmi erősítés eszközeit**.

**Alaki erősítésről** akkor beszélünk, ha a szó **hangalakja azonos vagy továbbképzett formában** **ismétlődik**. Alaki erősítés a **szó-, szószerkezet- (és mondat)ismétlés, valamint a** **tőismétlés (figura etymologica):** „*Szeretném magam megmutatni, / Hogy látva lássanak, / Hogy látva lássanak”* *(Ady Endre: Sem utódja, sem boldog őse…)*.

Az **előismétlés (anafora)** a sorok elején arányosan és szimmetrikusan ismétlődő szó vagy szócsoport: „*Minden Egész eltörött, / Minden*

*láng csak részekben lobban, / Minden szerelem darabokban, / Minden Egész eltörött.”*

*(Ady Endre: Kocsi-út az éjszakában)*

**3. A tartalmi erősítés eszközei**

A tartalmi erősítés **a felsorolás, a részletezés, a halmozás és a fokozás** révén jön létre.

- A **felsorolás** azonos mondatrészi szerepben lévő, nem rokon értelmű szavak sorozata.

- A **részletezés** a felsorolással rokon alakzat: a **mondanivaló aprólékos kibontásával** az

érzelmi-hangulati hatáskeltés eszköze: *„Alszik a szív és alszik a szívben az aggodalom, / alszik a pókháló közelében a légy a falon; / csönd van a házban, az éber egér se kapargál, / alszik a kert, a faág, a fatörzsben a harkály, / kasban a méh, rózsában a rózsabogár…”*

*(Radnóti Miklós: Éjszaka)*.

- A **halmozásban** **azonos szófajú és mondatrészi szerepű**, gyakran rokon értelmű szavak, kifejezések kerülnek egymás mellé:

*„Hass, alkoss, gyarapíts: s a haza fényre derül!”* (*Kölcsey Ferenc: Huszt*).

- A **fokozásban** a halmozott mondatrészek között fokozati különbség van: „*Én szívem,* *lelkem, szerelmem, / Idvöz légy, én fejedelmem!”* *(Balassi Bálint: Hogy Juliára talála…)*

**III. Az ismétléssel érintkező alakzatok (ellentét, párhuzam)**

**1. Ellentét**

- Az ellentét a **feszültségkeltés** legfontosabb eszköze: **ellentétes jelentésű szavakat,** kifejezéseket, mondatokat, szövegrészeket állít szembe egymással.

- A **paradoxon** **látszólagos vagy álellentét**: „*Te sem haltál meg, népem nagy halottja!”* *(Arany János: Széchenyi* *emlékezete)*;

- az **oximoronban** – jelző és jelzett szó ellentéte – egymást kizáró

fogalmak kapcsolódnak össze: „*szeretlek, te édes mostoha*!” *(József Attila: Óda)*

**2. Párhuzam**

**- A mondatpárhuzam (paralelizmus) vagy gondolatritmus** **azonos vagy hasonló szerkezetek,**gondolatok egymás mellé állítása, melyeknek **tartalma lehet azonos, de lehet ellentétes**is:

                    „*Azon az éjjel / az órák összevissza vertek.*

*/ Azon az éjjel / holdfénybenúsztak mind a kertek.*

*/ Azon az éjjel / kocsik robogtak a kapunk alatt.*

*/ Azon az éjjel /könnyben vergődtek a fülledt szavak” (Kosztolányi Dezső: Azon az éjjel)*.

- A gondolatritmus egyik fajtája a **refrén**: egy vagy több verssor ismétlődő visszatérése a mondanivaló kiemelésére.

**IV. Kihagyásra épülő alakzatok (elhagyás, csökkentés)**

**1. Hiányzó nyelvi elemek**

A szövegek stílushatása abból is adódhat, ha a nyelvi, képi, szerkezeti tömörítés folytán

a **befogadónak kell kiegészítenie a hiányzó elemeket**. A kihagyás a gondolati, érzelmi

és hangulati **sűrítettség** kifejező eszköze. Ez esetben a **beszélő elhallgat vagy**

**csak utalásszerűen érint valamit.**

- **Hiányos lehet egy szókép (az egytagú metaforában csak az azonosító van jelen),**

**egy mondatszerkezet (a hiányos mondatban hiányzik az alany vagy az állítmány),**

**sőt a szöveg kifejtettsége is (balladai homály).**

**2. Késleltetés, célzás, rájátszás**

- A kihagyás (hiány) esetei: a **késleltetés** (egy elem csak a szöveg folyamán válik világossá)

és a **célzás** (csak részben válik világossá, mire gondol a beszélő).

Ide sorolható az **elhallgatás**, **a mondat szépítő (eufemisztikus) megszakítása**: „*Kendé bizony az árnyéka!*/ Mert olyat mondok, hogy még a…” *(Arany János: A fülemile)*;

valamint az**elhallgatásból eredő kétértelműség** is: „*S trónjába nyugodt urak beültek / székelvén béke és harc között*” *(Bereményi Géza: Dal a ravaszdi Shakespeare Williamről)*.

- Ha aszerző más **szövegét megnevezése nélkül idézi vagy jellemző nyelvi megformáltságával**utal rá, **rájátszással vagy allúzióval** találkozunk.

**5. Felcserélésen alapuló alakzatok (felcserélés, helyettesítés)**

**1. Szokatlan szórend, mondatrend**

- **Szokatlan szórend (inverzió);** a köznapitól eltérő mondatrend; szokatlan modalitású

mondatok; költői vagy szónoki kérdés.

**2. Túlzás, gúny, irónia**

- A **túlzás** az érzelmi hatás kedvéért **felnagyítja (vagy kicsinyíti**) a jelenségek mértékét.

A túlzással rokon stíluseszköz a gúny és az irónia (lásd: stílusárnyalatok).

- A **gúny** a **képtelenségig felnagyítva mutatja meg egy jelenség negatív vonásait**.

- Az **iróniában** a **látszólagos magasztalás mögött nyilvánvaló elítélés** (elmarasztalás) bújik meg, ez a nevetségesség forrása. A dicséret és az elmarasztalás közötti ellentétet a szövegösszefüggés (kontextus) leplezi le: „*Puszta a kert, e helyett a / Szántóföld szépen virít, /*

*Termi bőven a pipacsnak / Mindenféle nemeit*” *(Petőfi Sándor: Pató Pál úr)*.

Read more: <http://www.tetelbank.hupont.hu/28/nyelvtan-3#ixzz3unsGm54J>